
                    Αθήνα,  12  Ιουνίου  2015
Προς

τις Ελεγκτικές Εταιρείες
[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]
Θέμα: Αναμόρφωση οικονομικών καταστάσεων των Δήμων που καταχώρησαν στα έσοδα και όχι απ’ ευθείας στην καθαρή θέση τα ποσά των επιχορηγήσεων των Δήμων με τα οποία αποπληρώνονται ληξιπρόθεσμες υποχρεώσεις προς τρίτους εκτός Γενικής Κυβέρνησης.
Κύριοι, 
Σας γνωστοποιούμε προς ενημέρωσή σας, ότι το Εποπτικό Συμβούλιο κατά την υπ’ αριθμ. Η΄4/5/3.6.2015 συνεδρίασή του, ενέκρινε ομόφωνα την κατωτέρω εισήγηση του Επιστημονικού Συμβουλίου του Σ.Ο.Ε.Λ., επί του θέματος της αναμόρφωσης οικονομικών καταστάσεων των Δήμων που καταχώρησαν στα έσοδα και όχι απ’ ευθείας στην καθαρή θέση, τα ποσά των επιχορηγήσεων των Δήμων, με τα οποία αποπληρώνονται ληξιπρόθεσμες υποχρεώσεις προς τρίτους εκτός Γενικής Κυβέρνησης, η οποία έχει ως εξής:
Είναι απαραίτητη η μεταφορά των επιχορηγήσεων της προηγούμενης χρήσεως, από το λογαριασμό «αποτελέσματα εις νέο», στον οποίο κατέληξαν, στο λογαριασμό «κεφάλαιο». 

Αυτό ενδείκνυται να γίνει με πλήρη αναμόρφωση των κονδυλίων της προηγούμενης χρήσεως (συγκριτική πληροφόρηση). Η λογιστική  τακτοποίηση θα γίνει στην παρούσα χρήση 2014 με λογιστική εγγραφή μεταφοράς του κονδυλίου των επιχορηγήσεων από το λογαριασμό «αποτελέσματα εις νέο» στο λογαριασμό «κεφάλαιο». Εξωλογιστικά θα γίνει αναμόρφωση της κατάστασης αποτελεσμάτων της προηγούμενης χρήσεως, στα έσοδα της οποίας δεν θα περιλαμβάνεται το ποσό των επιχορηγήσεων και των κονδυλίων των ιδίων κεφαλαίων «αποτελέσματα  εις νέο» και «κεφάλαιο».

Στο Προσάρτημα των οικονομικών καταστάσεων της χρήσεως 2014 θα γνωστοποιηθεί το γεγονός της τροποποίησης της συγκριτικής πληροφόρησης και θα παρατεθεί ανάλυση και επεξήγηση της τροποποίησης αυτής με αναφορά στο  με Αριθ. Πρωτ.: 10260/23 Μαρτίου 2015 έγγραφο του Υπουργείου Εσωτερικών.
Ο Ορκωτός Ελεγκτής Λογιστής στην έκθεση ελέγχου του θα περιλάβει παράγραφο Έμφασης Θέματος στην οποία θα εφιστά την προσοχή του χρήστη στη σημείωση του Προσαρτήματος.
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ
ΧΑΡΙΛΑΟΣ Π. ΑΛΑΜΑΝΟΣ
Ορκωτός Ελεγκτής Λογιστής
Κοινοποίηση:

( Επιστημονικό Συμβούλιο Σ.Ο.Ε.Λ.
Εσωτερική Διανομή:

( Υπηρεσία Μητρώου Σ.Ο.Ε.Λ.

